סמל הקבוצה עד 2011
סמל הקבוצה לציון 90 שנה
**הפועל חיפה** היא קבוצת כדורסל ישראלית מהעיר חיפה, המשחקת בליגת העל. המועדון מנוהל ובבעלות של עמותת האוהדים "הפועל חיפה כדורסל - לב אדום", בראש העמותה עומד הוועד המנהל המורכב מחמישה חברי עמותה כאשר אחד מחברי הוועד משמש כיושב ראש הקבוצה, הוועד נבחר אחת לשנה באספה הכללית של חברי העמותה המתקיימת לאחר סיום העונה.

היסטוריה
--------

הקבוצה נוסדה בחיפה ב-1930 והחלה לשחק באופן מקצועי בליגה הראשונה (ליגה א') בעונת 1954/1955. זו הייתה למעשה העונה הראשונה של ליגה א' בכדורסל הישראלי, כיוון שהעונה שקדמה לה הוגדרה "עונת מבחן" בה שיחקה הקבוצה במחוז הצפוני של ליגת המבחן השנייה וקודם לכן בליגה הפנימית של מרכז הפועל באופן לא סדיר מ-1930, שלא השפיעה על זהות הקבוצות בעונה הראשונה. בעונת 1961/1962 סיימה הקבוצה במקום השני בליגה, שמעונת 1960 נקראה "הליגה הלאומית". למעשה, לאורך כל שנות ה-60 נחשבה לקבוצה השלישית בטיבה בישראל, אחרי מכבי והפועל תל אביב. ב-11 העונות שבין עונת 1958/1959 לעונת 1968/1969 ירדה רק פעמיים מהמקום השלישי בטבלה: בעונת 1960/1961 דורגה חמישית וב-1968/1969 דורגה רביעית, עם נקודה אחת פחות מ-הפועל חולון שסיימה שלישית. בשנות ה-60 הכדורסלן הבולט בקבוצה היה יצחק מזרחי, שהוא גם מלך הסלים שלה בכל הזמנים עד היום.

"תור הזהב" של החיפאים הסתיים עם תחילת שנות ה-70, ובסיום עונת 1971/1972 נשרה הקבוצה לראשונה ל-לליגה השנייה, וזאת מהמקום האחרון בליגה הלאומית. כעבור עונה אחת שבה לליגה הבכירה. הקבוצה בילתה שלוש עונות בליגה הלאומית לפני שירדה שוב לעונה אחת לליגה הארצית בתום עונת 1975/1976. בקיץ 1976 התאחדה עם קבוצת הפועל קריית חיים, שירדה אז לליגה הארצית, ולמשך שלוש עונות נשאה את השם "הפועל חיפה/קריית חיים".

### גביע קוראץ'

בסיום עונת 1977/1978 סיימה הקבוצה במקום ה-4 והעפילה לסיבוב השני של גביע קוראץ' בו נפגשה לצמד משחקים נגד ראסינג מכלן הבלגית במשחק הראשון שהתקיים בחיפה ניצחה חיפה בתוצאה 93 - 70 אך בגומלין שהתקיים בבלגיה הפסידה חיפה בתוצאה 63 - 84 ובסיכום שני המשחקים העפילה לשלב הבתים של המפעל בו שובצה בבית ב'
במשחקי הבתים גברו האדומים פעמים על אוליפיה דאנטיב בחיפה ובצרפת והפסידו פעמים לפאגוסין גוריציה ולפרטיזן בלגרד שזכתה בסוף עונת 78/79 בגביע קוראץ' (אנ')

|  | קבוצה | מש' | נק' | ניצ' | הפ' | נק' | נק' יריבה | הפרש |
| --- | --- | --- | --- | --- | --- | --- | --- | --- |
| 1 | יוגוסלביהיוגוסלביה פרטיזן בלגרד | 6 | 12 | 6 | 0 | 598 | 537 | +61 |
| 2 | איטליהאיטליה פאגוסין גוריציה (אנ') | 6 | 9 | 3 | 3 | 574 | 590 | -16 |
| 3 | ישראלישראל הפועל חיפה | 6 | 8 | 2 | 4 | 537 | 560 | -23 |
| 4 | צרפתצרפת אוליפיה דאנטיב | 6 | 7 | 1 | 5 | 501 | 523 | - 22 |

את עונת 1978/1979 סיימה הקבוצה במקום ה-4 בזהה לעונה שעברה והעפילה לסיבוב הראשון בו פגשה לצמד משחקים את ג'וליקולבני פלורי האיטלקית במשחק הראשון בין הקבוצות ניצחה חיפה 95 - 84 ובמשחק השני שהתקיים באיטליה, ניצחה הקבוצה הביתית 66–79 והעפילה על חשבונה של חיפה.

את עונת 1979/1980 סיימה הקבוצה שוב במקום ה-4 והעפילה לסיבוב השני של גביע קוראץ' בו פגשה לצמד משחקים את רייר ונציה האיטלקית, במשחק הראשון שנערך בחיפה ניצחו האורחים מאיטליה בתוצאה 95–103 ובמשחק השני באיטליה שוב ניצחו האיטלקים 89–100.

את עונת 1980/1981 סיימה הקבוצה במקום ה-6 והפעילה לסיבוב הראשון של גביע קוראץ' בו פגשה את אר.בי.סי פפינסטר (אנ') מבלגיה בצמד המשחקים ניצחו הבלגים 66–69 ו-84–91.

בסיום עונת 1983/1984 בליגה הלאומית לאחר כ-3 עונות בהן נעדרה מגביע קוראץ' העפילה הקבוצה לסיבוב הראשון של עונת 84/85 בו פגשה לצמד משחקים את אינוסיס ניקיאה היוונית, במשחק הראשון שהתקיים ביוון ניצחה חיפה בתוצאה 77–74 בגומלין שנערך בחיפה הביסו החיפאים את היוונים בתוצאה 112 - 74 והעפילו לסיבוב השני. בסיבוב השני פגשה חיפה את שיבנקה שיבניק מיוגוסלביה (היום בקרואטיה) במשחק הראשון שהתקיים בחיפה ניצחה הקבוצה בתוצאה 105 - 100 ובגומלין שנערך בשיבניק ניצחו היוגוסלבים 94–97 אך בסיכום הכללי ניצחה חיפה והעפילה ל-16 האחרונות ושובצה לבית א' בו הפסידה ב-6 משחקים וסיימה במקום ה-4.

|  | קבוצה | מש' | נק' | ניצ' | הפ' | נק' | נק' יריבה | הפרש |
| --- | --- | --- | --- | --- | --- | --- | --- | --- |
| 1 | יוגוסלביהיוגוסלביה הכוכב האדום בלגרד | 6 | 11 | 5 | 1 | 593 | 526 | +67 |
| 2 | איטליהאיטליה ג'וליקולבני קאנטו | 6 | 11 | 5 | 1 | 599 | 536 | +63 |
| 3 | ספרדספרד ליקור בדולנה(אנ') | 6 | 8 | 2 | 4 | 556 | 569 | -13 |
| 4 | ישראלישראל הפועל חיפה | 6 | 6 | 0 | 6 | 504 | 621 | - 117 |

לאחר שלוש שנים של היעדרות סיימה חיפה את עונת 1986/1987 בליגה הלאומית במקום ה-7 בליגה אך במשחקי הפלייאוף העפילה לחצי הגמר וסיימה במקום השלישי במסגרת הפלייאוף ובעקבותיו העפילה הקבוצה לסיבוב הראשון של גביע קוראץ' בעונת 87/88, בסיבוב הראשון פגשה חיפה את פנאתינאיקוס היוונית, במשחק הראשון שהתקיים בחיפה גברו החיפאים בתוצאה 77–69 ובגומלין אשר התקיים ביוון ניצחו היוונים 62–69 מה שנתן את הניצחון לחיפאים בסיכום צמד המשחקים ואת העפלה לסיבוב השני בו פגשה חיפה את אסוול ליון-וילרבאן מצרפת, במשחק הראשון שהתקיים בחיפה ניצחה הקבוצה הביתית 103–89 ומשחק הגומלין ניצחו הצרפתים 75–93 והעפילו על חשבונה של חיפה לשלב הבא.

לאחר עונה אחת שבה הפועל חיפה והעפילה לסיבוב הראשון של עונת 1989/90 בה פגשה לצמד משחקים את יובקזרטה באסקט האיטלקית, במשחק הראשון בחיפה ניצחו האיטלקים 75–81 ובמשחק השני ניצחו בשנית 65–80 והעפילו על חשובנה של חיפה לסיבוב השני.
בעונה זו הופיעה לאחרונה הקבוצה במפעל אירופאי.

### שנות ה-80

מתחילת עונת 1977/1978 ועד לעונת 1989/1990 שמרה הקבוצה על מקומה בליגה הבכירה. בעונת 1981/1982 סיימה במקום הלפני אחרון, שהיה אמור להוביל ל-ליגה הארצית, אך איגוד הכדורסל החליט בקיץ 1980 לבטל את העליות והירידות בין הליגה הלאומית לארצית למשך שתי עונות כדי להוריד את הביקוש לרכישת שחקנים, לנוכח עליית מחירי השחקנים והחשש כי הקבוצות לא יצליחו לעמוד בתשלומים, כך ניצלה הקבוצה מירידה.

את עונת 1982/1983 סיימה הקבוצה במקום ה-9 ונותרה מחוץ לפלייאוף שהנוהג באותה השנה כאשר מאזנה עמד על 8 ניצחונות ו-14 הפסדים מרחק ניצחון בודד מן המקום ה-8.

את עונת 1983/1984 סיימה הקבוצה במקום ה-5 וברבע הגמר ניצחה את הפועל עפולה שסיימה במקום ה-4 0-2 בסדרת הטוב מ-3 כאשר עפולה הייתה בעלת זכות האירוח, לאחר מכן העפילה לחצי הגמר והפסידה למכבי תל אביב ולאחר מכן הפסידה להפועל תל אביב במשחק על מקומות 3-4 ועקב כך העפילה לגביע קוראץ'

את עונת 1984/1985 סיימה הקבוצה במקום ה-9 ולא העפילה לפלייאוף.

את עונת 1985/1986 סיימה הקבוצה במקום ה-9 והייתה במרחק משחק אחד מהמקום ה-11 והאחרון, בעונה זו העפילה לחצי גמר גביע המדינה אך הודחה על ידי מכבי תל אביב.

את עונת 1986/1987 סיימה במקום ה-7 והעפילה לפלייאוף ברבע הגמר פגשה חיפה את ה-2 הפועל חולון וניצחה אותו ללא יתרון הביתיות 0-2 בסדרת הטוב מ-3, בחצי הגמר הפסידה להפועל תל אביב 1-2 בסדרת הטוב מ-3 כאשר כל קבוצה מנצחת את משחקי הבית שלה, בסדרת הטוב מ-3 על מקומות 3-4 ניצחה חיפה את אליצור נתניה 0-2 והעפילה לגביע קוראץ' בו ניצחה את פנאתינאיקוס היוונית.

את עונת 1987/1988 סיימה הקבוצה במקום ה-8 וברבע הגמר הודחה על ידי ה-1 מכבי תל אביב בסדרת הטוב מ-3 לאחר הפסד 2-0.

את עונת 1988/1989 סיימה הקבוצה במקום ה-4, בעונה זו שונה מבנה הליגה והונהג לראשונה פלייאוף של 4 הראשונות בלבד כאשר הפועל חיפה התארחה אצל המוליכה מכבי תל אביב ובסיכום סדרת הטוב מ-3 ניצחה תל אביב 1-2 לאחר שכל קבוצה ניצחה בביתה ובמשחק האחרון ניצחה תל אביב בהפרש של 2 נק' בלבד. בעונה זו העפילה הקבוצה לחצי גמר גביע המדינה אך הפסידה למכבי רמת גן 102 - 101.

את עונת 1989/1990 סיימה הקבוצה במקום ה-5 כאשר הפרש סלים מבדיל בינה לבין ה-4 הפועל ירושלים ולא העפילה לפלייאוף. באוגוסט 1990 התפרקה הקבוצה, ולא הופיעה למשחקיה בליגה בעונה הבאה, לאחר שצברה חובות של 2 מיליון שקל אותם לא יכלה לכסות.

### שנות ה-90

בעונת 1990/1991 לא הופיעה הפועל חיפה למשחקיה בליגה הראשונה עקב בעיות כלכליות ונשרה למעשה לליגה השנייה, שנה מאוחר יותר היא חידשה את פעילותה בליגה השנייה, סיימה אחרונה וירדה לראשונה בתולדותיה לליגה השלישית.

הקבוצה שבה כעבור עונה אחת לליגה השנייה ובחלוף עונה נוספת העפילה ל-ליגה הראשונה ורשמה עלייה של שתי ליגות תוך שנתיים, בכך שבה הפועל חיפה לליגה הראשונה, בסיום עונת 1993/1994 אחרי 4 שנים של היעדרות.

הקבוצה לא הצליחה לשרוד בליגה הראשונה ונשרה כעבור עונה אחת בלבד, עם תום עונת 1994/1995, וחזרה לליגה השנייה לאחר שסיימה במקום ה-12 כאשר מאזנה הוא 6 ניצחונות ו-20 הפסדים.

בעונות 1995/1996, 1996/1997, 1997/1998 ו-1998/1999 שיחקה הקבוצה בליגה לאומית ב' (הליגה השנייה) ובסיום עונת 1998/1999 סיימה הקבוצה במקום הראשון בליגה לאומית ב' ועלתה לליגה לאומית א' אחרי 4 שנים של היעדרות. באותה העונה היא הגיעה לחצי גמר גביע המדינה והפסידה להפועל ירושלים. אז כיכבו בה ג'סי סולטרס ודארט בויד.

### שנות ה-2000, איחודים ופירוקים

בשנת 2000 במהלך עונת 1999/2000, ניסה להוביל ראש העיר עמרם מצנע מהלך של איחוד עם היריבה העירונית מכבי חיפה ויצר את "מועדון כדורסל חיפה" (מ.כ. חיפה) ששיחקה במדים בצבע כחול לבן (נייטרלי בין הירוק של מכבי ואדום של הפועל), אך בעוד אנשי מכבי הסכימו ועברו לשחק תחת השם החדש, אנשי הפועל התנגדו בתוקף ועברו לשחק בהיכל הספורט העירוני נשר, ושם הקבוצה שונה ל**הפועל חיפה/נשר**. בעונה זו סיימה הקבוצה במקום השלישי בליגה הסדירה, ולמרות יתרון הביתיות הפסידה בסדרת רבע הגמר לעירוני רמת גן לאחר שהפסידה במשחק ה-3 בסדרת הטוב מ-3.

הקדנציה האחרונה של הקבוצה בליגת הבכירה הייתה בעונת 2000/2001 (עונת השינוי במבנה הליגות והקמת ליגת העל והליגה הלאומית החדשה), כשבסיומה נשרה לליגה הלאומית מהמקום ה-13.
לאחר כשנה התאחדה בליגה השנייה הקבוצה עם רמת השרון, ובעונת 2003/2004 שיחקה הקבוצה בליגת העל תחת השם **רמת השרון/חיפה**. בעונה זו סיימה הקבוצה במקום ה-8 והעפילה לפלייאוף העליון בה הפסידה בסדרת הטוב מ-5 למכבי תל אביב 0-3.

את עונת 2004/2005 סיימה הקבוצה המאוחדת במקום ה-10 כאשר משחק אחד מפריד בינה לבין היורדת מכבי פתח תקווה. בסיום אותה עונה התפרק האיחוד עם רמת השרון והקבוצה פורקה.

הקבוצה הוקמה מחדש בליגה ב', הליגה הנמוכה בישראל, ובתום עונת 2006/2007 עלתה לליגה א'. בעונת 2007/2008 עלתה הקבוצה לליגה הארצית ובסיום עונת 2008/2009 העפילה הקבוצה לליגה הלאומית ובכך רשמה 3 עליות ליגה רצופות ב-3 עונות.

בעונת 2009/2010 סיימה הקבוצה במקום הרביעי בליגה הלאומית אך הפסידה 2-0 ברבע גמר הפלייאוף למכבי אשדוד. בסיום אותה עונה התפרקה הקבוצה שוב מסיבות תקציביות, כשכל המאמצים להציל את הקבוצה ולהשיג ספונסר עלו בתוהו.

### החל מ-2010: בנייה מחדש כקבוצת אוהדים

לקראת עונת 2011/2012 רשמו חברי עמותת "הפועל חיפה כדורסל – לב אדום (ע"ר)" את הקבוצה מחדש, בתקווה לחזור לצמרת הכדורסל הישראלי. הקבוצה במתכונתה החדשה כקבוצת אוהדים נרשמה ושובצה במחוז זבולון של ליגה ב' וב-17 באוקטובר 2011 החלה את משחקיה בניצחון ביתי על הפועל זבולון/יגור 99-61. הקבוצה ערכה את משחקיה הביתיים באולם הספורט של מתנ"ס ליאו בק.
בסוף העונה עלתה הקבוצה לליגה א' לאחר שסיימה את העונה במקום הראשון.

בעונת המשחקים 2012/2013 שיחקה הקבוצה בליגה א' מחוז שרון. הקבוצה סיימה במקום השלישי במאזן ניצחונות 18-4, כאשר 2 הפסדים להפועל מגידו משאירים את הקבוצה בליגה א'.

בעונת 2013/2014 הועברה הקבוצה למחוז צפון, והחלה לארח את משחקיה באולם הביתי בקריית אליעזר.

במהלך העונה הוחלט לסיים את תפקידו של מאמן הקבוצה ליאור אמישה עקב הפסדים שפגעו בסיכויי העלייה, את מקומו תפס שחקן הקבוצה שקד שוהם. שוהם הוביל את הקבוצה ל-10 ניצחונות ב-10 משחקים.

בסיום העונה הסדירה סיימה הקבוצה במקום השני, המוביל לפלייאוף העלייה לארצית, במאזן של 19 ניצחונות ו-3 הפסדים, שנייה להפועל עכו עם 20-2.

בפלייאוף העלייה גברה הפועל חיפה פעמיים על מכבי רעננה "יאיר" מליגה א' מחוז שרון ועל הפועל מגידו מהארצית ובכך החליפה את מגידו בליגה ארצית-צפון. בסיום העונה מונה יוסי שוורץ למאמן הקבוצה, שוורץ היה מאמן הקבוצה לפני פירוקה והעלה את הקבוצה מליגה א' עד לליגה הלאומית.

בעונת 2014/2015 שיחקה הקבוצה בליגה הארצית וסיימה במקום השני אחרי הפועל רמת גן/גבעתיים. במהלך העונה פוטר המאמן יוסי שוורץ לאחר שהקבוצה ספגה מספר הפסדים בשלב מוקדם בליגה שפגעו בסיכויי העלייה, ובמקומו מונה שוב שקד שוהם כמאמן/שחקן.

לקראת עונת 2015/2016 נבחר וועד מנהל המונה חמישה חברים (ארבעה ותיקים ואחד חדש), ונבנה סגל אשר אנשי המועדון קיוו כי יוביל אותו אל הליגה הלאומית בסיום העונה. שקד שוהם, אשר פרש ממשחק פעיל נבחר על ידי הוועד להמשיך בתפקידו ולהעלות את הקבוצה לליגה הלאומית.

שחקן הקבוצה ג'ונתן בייז גוזר את הרשת לאחר זכיית הקבוצה בסדרת הגמר של הליגה הארצית והעלייה לליגה הלאומית.
את העונה הסדירה סיימה הפועל חיפה במקום הראשון, אך בשנה זו הונהג לראשונה פלייאוף עליון למקומות 1-4 בשיטת סדרות של שלושה משחקים. בחצי הגמר פגשה הפועל חיפה את הפועל עכו. במשחק הראשון בקריית אליעזר הביסה הפועל חיפה 89-69 את עכו. במשחק השני שנערך בעכו, הקשתה המארחת על הקבוצה, אך בסיום ניצחון 72-66 העניק לחיפה את המקום בגמר נגד הפועל עמק יזרעאל אשר גברה בחצי הגמר השני על בית"ר כפר יונה. המשחק הראשון בסדרת הגמר שוחק בקריית אליעזר, לראשונה לעיני אולם מלא. הפועל חיפה הראתה עליונות ושלטה לאורך כל המשחק שנגמר בתוצאה 97-74. המשחק השני שוחק שבוע לאחר מכן באולם בנהלל בו הביסה הפועל חיפה 99-65 את עמק יזרעאל וחזרה שוב לליגה הלאומית.

### בליגה הלאומית

**עונת 2016/2017**

משחק כדורסל בין הפועל חיפה להפועל עפולה, עונת 2016/17
הקבוצה הודחה מגביע המדינה לאחר המשחק הראשון בעקבות הפסד למכבי רחובות 83-71 ובכך סימה את דרכה בגביע.

במהלך העונה התפטר המאמן שקד שוהם מאימון הקבוצה ובמקומו הצטרף המאמן עמיר עוזי.

בעונתה הראשונה מאז חזרה לליגה הלאומית, סיימה את הליגה הסדירה במקום ה-10 בפלייאוף התחתון והבטיחה עונה נוספת בליגה הלאומית.

**עונת 2017/2018**

ב-1 ביוני 2017, מונה רון פלדהיים, סמנכ"ל לשעבר של הפועל חיפה בכדורגל לתפקיד מנכ"ל הפועל חיפה כדורסל. ב-28 ביוני 2017 מונה שרון אברהמי למאמן הקבוצה לשנתיים. ב-9 בספטמבר 2017 חתמה הקבוצה על הסכם חסות ראשית לעונה הקרובה, עם חברת "פרשקובסקי", חברת הנדל"ן מהוותיקות בענף בישראל. במסגרת ההסכם, שמוערך במאות אלפי שקלים, שונה שם הקבוצה להפועל "פרשקובסקי" חיפה.

ב-19 בדצמבר התפטר מאמן הקבוצה שרון אברהמי.

ב-21 בדצמבר חתם נתי כהן כמאמן הקבוצה.ב-9 פברואר 2018 התפטר נתי כהן מאימון הקבוצה ובמקומו חתם שקד שוהם.

ב-25 בפברואר הוחתם דוד אלהרר כמאמן הקבוצה לאחר ששקד שוהם התפטר בעקבות חילוקי דעות עם יובל רוסמן מנכ"ל הקבוצה.

ב-12 באפריל התפטר מאמן הקבוצה דוד אלהרר. ב-13 באפריל הוחתם איתי לוי כמאמן הקבוצה.

ב-1 במאי סיימה הקבוצה במקום המוביל לליגה הארצית לאחר הפסד במחזור האחרון לעונה, אך למזלה נשארה בלאומית עקב התפרקותה של מכבי עירוני קריית גת.

**עונת 2018/2019**

ההכנות לעונה זו נפתחו באיחור עקב ההמתנה להתפרקות מכבי קריית גת והשארות הקבוצה בליגה הלאומית.
בקיץ 2018 חתם בקבוצה המאמן עופר רחימי. פתיחת עונה זו התעכבה בעקבות שביתה בליגה, בתחילה נקבע כי הדרבי של חיפה יתקיים במחזור החמישי אך בעקבות דחיית המשחקים התקיים הדרבי במשחק השני בעונה לאחר כ-18 שנים בהן לא התקיים דרבי בעיר, בסיום הדרבי גברה הפועל על מכבי בתוצאה 95 - 92.

בפברואר 2019 פוטר עופר רחימי מאימון הקבוצה ובמקומו מונה אלעד חסין.

את עונה זו סיימה הקבוצה במקום ה-9 בליגה והראשון בפלייאוף התחתון כאשר מאזנה עומד על 15 ניצחונות ו-16 הפסדים, שחקן הקבוצה נאור שרון סיים כמלך האסיסטים של הליגה בעונה הסדירה.

**עונת 2019/20**

את עונה זו פתחה הקבוצה במשחק גביע המדינה בו ניצחה לראשונה מאז חזרה לליגה הלאומית את הפועל רמת-גן גבעתיים 104 - 94 והעפילה לשלב שמינית הגמר לראשונה מאז עונת 2004/05.

בעקבות התפרצות מגפת הקורונה במהלך העונה, הפוסקה העונה הסדירה כאשר הפועל חיפה ממוקמת במקום ה-2 ומנהלת הליגה הלאומית הכריזה על סיום העונה והעפלה של חיפה ובני הרצליה לליגת העל בעקבות מיקומן בטבלה.

### העשור השני של המאה ה-21

**עונת 2020/2021**

את עונת 2020/21 בליגת העל, פתחה הקבוצה במסגרת שמינית גמר גביע ווינר במשחק בו ניצחה 86-84 את הפועל באר שבע, אך בשלב רבע הגמר הודחה כאשר הפסידה למכבי תל אביב.
קודם לפתיחת העונה נרשמה הקבוצה יחד עם 11 קבוצות מליגת העל אל הליגה הבלקנית בכדורסל ושובצה בבית א' יחד עם הפועל תל אביב ובני הרצליה, את שלב הבתים של הטורניר סיימה הקובצה במקום ה-3.

#### בית א' בליגה הבלקנית

|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות |
| --- | --- | --- | --- | --- | --- | --- | --- | --- |
| 1. | הפועל תל אביב | 4 | 3 | 1 | 333 | 312 | 21+ | **7** |
| 2. | בני הרצליה | 4 | 2 | 2 | 327 | 311 | 16+ | **6** |
| 3. | הפועל חיפה | 4 | 1 | 3 | 314 | 251 | 37- | **5** |
|

בסיבוב הראשון של גביע המדינה לעונה זאת, גברה הקבוצה על הפועל גליל עליון מהליגה הלאומית והעפילה לשלב שמינית הגמר בו הודחה לאחר הפסד למכבי תל אביב.
בעונה זו התקיים לראשונה מזה עשרים שנים דרבי חיפאי בליגת העל, המשחק הראשון התקיים ללא קהל בעקבות מגפת הקורנה הסתיים בניצחון של הפועל לאחר הארכה בתוצאה 100-91, המשחק השני התקיים לאחר מבצע החיסונים בישראל ועם כמות מוגבלת של קהל (1,500 צופים) וגם הוא הסתיים בניצחון הפועל 87-84. בתום הסיבוב השני של הליגה הבטיחה הקבוצה את מקומה בבית העליון ובעקבות כך העפילה לסדרת הפלייאוף. בסדרת הפלייאוף הודחה הקבוצה בשלב רבע הגמר לאחר הפסד 0–2 להפועל אילת.

**עונת 2021/2022**

לקראת עונת 2021/22 בליגת העל נרשמה הקבוצה לטורניר היורופקאפ של עונת 2021/22 בו דורגה בדרג ג' ושובצה בסיבוב המוקדמות השני נגד יניסיי קרסנויארסק הרוסית אותה ניצחה 85–80, בשלב גמר המוקדמות של הטורניר הפסידה הקבוצה למדי ביירוית 80–75 וסיימה את דרכה במפעל.

את עונת 2021/2022 פתחה הקבוצה בגביע ווינר. בסיבוב הראשון היא גברה 96–71 על הפועל גליל עליון ובשלב שמינית הגמר הפסידה להפועל אילת 94–79 וסיימה את דרכה במפעל.

בעונה זו ועם צמצום מספר המשתתפות בגביע המדינה בכדורסל הצליחה הקבוצה להעפיל לשלב רבע הגמר, אך הודחה לאחר הפסד להפועל חולון לאחר 2 הארכות.
את העונה הסדירה סיימה הקבוצה במקום ה-6 והודחה בשלב רבע הגמר לאחר הפסד 0–3 בסדרת רבע הגמר לבני הרצליה. בעונה זו שני שחקנים מסגל הקבוצה גרגורי ורגאס וקאדים אלן החזיקו במקומות הראשונים בליגה באסיסטים ובחטיפות בהתאמה.

**עונת 2022/2023**

לקראת עונה זו הוחתם שרון דרוקר כמאמן הקבוצה במקומו של אלעד חסין.
לקראת עונת 2022/23 בליגת העל נרשמה הקבוצה לטורניר היורופקאפ של עונת 2022/23 בו דורגה בדרג ג' ושובצה בסיבוב המוקדמות השני נגד קטאיה יואנסו הפינית אותה ניצחה 75–64, בשלב גמר המוקדמות של הטורניר ניצחה הקבוצה את רילסקי ספורטיסט 68–61 והעפילה לראשונה בתולדותיה לשלב הבתים של המפעל. בשלב הבתים שובצה לבית ב'.
בגביע המדינה בכדורסל העפילה הקבוצה לראשונה מאז עונת 1998/99 לשלב חצי הגמר אך הפסידה להפועל ירושלים אשר זכתה בסופו של דבר בגביע.
בהמשך העונה סבלה הקבוצה מרצף הפסדים ובמחזור ה-23 פוטר מאמן הקבוצה שרון דרוקר כאשר הקבוצה במקום ה-11 במאזן של 6 ניצחונות ו-17 הפסדים ובמקומו מונה מיקי גורקה, עד סיום העונה ניצחה הקבוצה ב-3 משחקים והפסידה ב-1 ובסופו של דבר סיימה במקום ה-9.

### יורופקאפ

בשלב הבתים שובצה בבית ב' בו סיימה במקום הראשון במאזן של 5 ניצחונות והפסד בודד והעפילה לשלב הבתים השני בו שובצה בבית י'

### בית ב'

|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. | ישראלישראלהפועל חיפה | 6 | 5 | 1 | 415 | 397 | 18 | 11 | העפילו לשלב הבתים השני |
| 2. | טורקיהטורקיהגזיאנטפ | 6 | 3 | 3 | 464 | 446 | 18 | 9 |
| 3. | בלגיהבלגיהאנטוורפ ג'יינטס | 6 | 2 | 4 | 448 | 466 | 18- | 8 |
| 4. | אוסטריהאוסטריה סוואנס גמונדן | 6 | 2 | 4 | 462 | 480 | 18- | 8 |  |

##### שלב הבתים השני

בשלב הבתים השני - 16 האחרונות, שובצה הקבוצה לבית י', את משחקיה פתחה בצמד ניצחונות על פטריוטי לביצ'ה ובודיוולניק קייב אך לאחר מכן הפסידה את ארבעת המשחקים הנותרים וסיימה את דרכה בתחרות במקום ה-4 בבית י'.

### בית י'

|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. | פינלנדפינלנדקרהו | 6 | 5 | 1 | 476 | 391 | 85+ | 11 | מעפילות לשלב רבע הגמר |
| 2. | אוקראינהאוקראינהבודיוולניק קייב | 6 | 3 | 3 | 431 | 452 | 21- | 9 |
| 3. | סלובקיהסלובקיהפטריוטי לביצ'ה | 6 | 2 | 4 | 449 | 497 | 48- | 8 |
| 4. | ישראלישראלהפועל חיפה | 6 | 2 | 4 | 452 | 468 | 16- | 8 |  |

מחלקות נוער ונשים מאז הקמת עמותת האוהדים
----------------------------------------

עם הקמת עמותת האוהדים הקימה הפועל חיפה קבוצות ילדים ונוער וקבוצות ילדות ונערות וב-2016 רכשה העמותה את זכויות הניהול של קבוצת הבוגרות והקבוצה נוסדה מחדש ומשחקת בליגה הארצית (הליגה השלישית).

 ערך מורחב – **הפועל חיפה (כדורסל נשים)**  

קבוצות הנוער והנערות משחקות בכ-8 ליגות שונות (לעיתים שתי קבוצות באותה הליגה) מקבוצת קט סל ילדים ועד קבוצת נוער, ומקבוצת קט סל בנות ועד קבוצת בוגרות.
נכון ל-2019 מונות מחלקות הנוער והנערות כ-450 שחקנים.

תארים והישגים
-------------

* **ליגת העל**:
	+ סגנית (2): 1961/1962, 1964/1965
* **ליגה ב'**:
	+ מקום ראשון ועלייה לליגה א': 2011/2012
* **ליגה א':**
	+ מקום שני ועלייה לליגה הארצית: 2013/2014
* **ליגה ארצית:**
	+ מקום ראשון ועלייה לליגה הלאומית: 2015/2016

#### ליגת "הפועל"

* **זכייה (1)**: 1942

סגל השחקנים לעונת 2023/2024
---------------------------

| הפועל חיפה |
| --- |
| **שחקנים** | **מאמנים** |
| 

| עמדה | # | ארץ | שם | גובה (מטר) | תאריך לידה |
| --- | --- | --- | --- | --- | --- |
| F/C | 0 | ארצות הבריתארצות הברית |  ג'ובונטה רדיק  | 2.06 | 23 במאי 1992 |  |
| PG | 2 | ארצות הבריתארצות הברית |  אלכס המילטון  | 1.93 | 5 באוקטובר 1993 |  |
| G | 3 | ארצות הבריתארצות הברית |  ג'ון דייויס  | 1.88 | 8 באוגוסט 1996 |  |
| PF | 4 | ישראלישראל |  גור לביא  | 1.98 | 27 במרץ 2001 |  |
| G | 5 | ישראלישראל |  יהונתן סלע  | 1.87 | 4 בספטמבר 2004 |  |
| SG | 6 | ישראלישראל |  טום נאור  | 1.91 | 15 ביולי2004 |  |
| SF | 8 | ישראלישראל |  עמית שמחון  | 1.96 | 22 באוקטובר 1989 |  |
| PG | 9 | ישראלישראל |  רותם עובדיה  | 1.87 | 21 באפריל 2006 |  |
| G | 10 | ארצות הבריתארצות הברית ישראלישראל |  דניאל רוזנבאום  | 1.97 | 11 בפברואר 1997 |  |
| PG | 12 | ישראלישראל |  אופק אביטל (ק) | 1.83 | 28 באוגוסט 1997 |  |
| PF/C | 13 | ישראלישראל |  נוה מינץ  | 2.04 | 9 בדצמבר 2003 |  |
| G/F | 14 | ארצות הבריתארצות הברית |  דקאראי טאקר  | 1.96 | 13 במאי 1994 |  |
| SG | 18 | ישראלישראל |  איתי שניידר  | 1.90 | 18 בספטמבר 2006 |  |
| SG | 20 | ישראלישראל |  עמית גרשון  | 1.91 | 5 בדצמבר 1995 |  |
| F/C | 21 | ישראלישראל |  ליאב בוקובזה  | 2.02 | 20 ביולי 2005 |  |
| C | 30 | ארצות הבריתארצות הברית |  מרקוס בינגהאם  | 2.13 | 14 ביולי 2000 |  |
| PG | 44 | ישראלישראל |  דולב משגב  | 1.87 | 30 באוגוסט 2002 |  |

 | **מאמן:**
ישראלישראלגיא גודס
**עוזרי מאמן:**
ישראלישראל אילן עמרישראלישראל אוהד זוהר |
| עודכן בתאריך: 24 במרץ 2024 |

שחקנים בולטים בעבר
------------------

* חיים זלוטיקמן
* יצחק מזרחי
* אברהם חמו
* רולנד יוסטון
* חיים קסטן
* שמואל אבישר
* גיא גודס
* ג'ונתן דלזל
* שי שרף
* שרי בן צבי
* שאול לופו
* יואב כץ
* איתי שביט
* אלן פרידמן
* אבנר שם טוב
* עדי גורדון
* משה גרשון
* צבי ענבר
* רג'י קרוס
* ליאור אמישה
* רנדי אלתר
* ארון מייצ'ל
* אלכסנדר אבליאש
* האווי לאסוף
* שוקי שוורץ
* בארי לייבוביץ'
* פיני חוזז
* יוברט רוברטס
* לייזי גורדון
* שמעון אמסלם
* דורון קסקי
* אלון אופיר
* אסף ברנע
* ג'ים יוסביץ'
* ג'ון ויליס
* מוטי אמישה
* הלל גלבוע
* מיקי גורקה
* אד הופקינס
* אמיר מוכתרי
* סטנלי ברנדי
* בר טימור
* גור פורת
* אילן נניקשווילי
* רני כהנא
* ישראל רוב
* יגאל דר

### עשרת הקלעים המובלים בליגת העל

| מקום | שם | נקודות | משחקים | ממוצע למשחק | עונות במועדון בליגת העל |
| --- | --- | --- | --- | --- | --- |
| 1 | יצחק מזרחי | 4263 | 261 | 16.3 | 13 |
| 2 | חיים זלוטיקמן | 3654 | 215 | 17 | 11 |
| 3 | אברהם (אלברט) חמו | 3256 | 200 | 16.3 | 10 |
| 4 | רולנד יוסטון | 2205 | 94 | 23.5 | 5 |
| 5 | מולי אבישר | 2006 | 104 | 19.3 | 6 |
| 6 | חיים קסטן | 1963 | 143 | 13.7 | 8 |
| 7 | שרי בן צבי | 1719 | 129 | 11.3 | 7 |
| 8 | שאול לופו | 1679 | 148 | 11.3 | 8 |
| 9 | ג'ונתן דלזל | 1596 | 82 | 19.5 | 4 |
| 10 | מרדכי פוירשטיין | 1553 | 126 | 12.3 | 9 |

#### שיאני הקבוצה למשחק

#### נק'

| מקום | שם | נקודות | עונה | מחזור | יריבה |
| --- | --- | --- | --- | --- | --- |
| 1 | אברהם (אלברט) חמו | 46 | 1958/59 | 2 | גבעת ברנר |
| 2 | מולי אבישר | 45 | 1968/69 | 16 | הפועל קריית חיים |
| גיא גודס | 45 | 1989/90 | פלייאוף תחתון משחק מספר 2. | הפועל תל אביב |
| 3 | האווי לאסוף | 44 | 1978/79 | 2 | הפועל רמת גן |
| יצחק מזרחי | 44 | 1969/70 | 15 | בית אלפא |
| 4 | ג'ונתן דלזל | 42 | 1985/86 | 14 | הפועל רמת גן |
| 5 | **עמית שמחון** | 41 | 2021/22 | 25 | מכבי תל אביב |
| 6 | רולנד יוסטון | 39 | 1986/87 | 6 | הפועל חולון |
| גור בן-דוד | 39 | 1974/75 | 21 | בית"ר ירושלים |
| 7 | רנדי אלתר | 38 | 1981/82 | 6 | הפועל תל אביב |
| 8 | חיים זלוטיקמן | 37 | 1981/82 | 13 | מכבי חיפה |
|

* שחקנים פעילים מודגשים

#### שיאני ההופעות בקבוצה בליגה הבכירה

| מקום | שם | משחקים | עונות בקבוצה |
| --- | --- | --- | --- |
| 1 | יצחק מזרחי | 261 | 13 |
| 2 | חיים זלוטיקמן | 239 | 11 |
| 3 | אברהם (אלברט) חמו | 200 | 10 |
| 4 | יגאל דר | 164 | 9 |
| 5 | נחום לוי | 163 | 12 |
| 6 | שאול לופו | 158 | 8 |
| 7 | דורון קסקי | 144 | 8 |
| 8 | חיים קסטן | 143 | 8 |
| 9 | שרי בן צבי | 141 | 7 |
| 10 | שמואל מינץ | 139 | 9 |
|

**ראו גם:**

* רשימת כדורסלני הקבוצה בעלי ערך
* רשימת מאמני הקבוצה בעלי ערך

לקריאה נוספת
------------

* ד"ר יעקב סובוביץ', ד"ר חיים קאופמן, גליל גלסברג, יוסף גלזר: **"הפועל חיפה - סיפורה של אגודה"**, הוצאת ההסתדרות החדשה במרחב חיפה, 2007.

קישורים חיצוניים
----------------

ויקישיתוף מדיה וקבצים בנושא **הפועל חיפה** בוויקישיתוף
* 

* אתר האינטרנט הרשמי של הפועל חיפה
* 

* הפועל חיפה, ברשת החברתית פייסבוק

* הפועל חיפה, ברשת החברתית אקס (טוויטר)

* הפועל חיפה, ברשת החברתית אינסטגרם
* אתר למנויים בלבד אריה ליבנת, לאוהדים נמאס מקבוצה מתפרקת, אז הם קנו אותה. כעת היא חוזרת למקומה הטבעי, באתר הארץ, 31 במאי 2020

הערות שוליים
------------

1. ↑  הליגה הראשונה 1954/55
2. ↑  אריה ליבנת, כמעט 60 שנה וכלום לא השתנה, באתר הארץ, 25 באפריל 2012
3. ↑  קלעי כל הזמנים - הפועל חיפה, אתר מנהלת הליגה
4. ↑  זיכרון היסטורי הפועל חיפה
5. ↑  יונתן הללי, גיא גודס מחכה לאוסקר שמידט, מעריב, 4 באוקטובר 1987  
גודס באתונה, שמידט בחיפה, חדשות, 1 באוקטובר 1987
6. ↑  ברק רום, סוגרים - הפועל חיפה - סוף, חדשות, 7 באוגוסט 1990
7. ↑  יונתן הללי, חיפה העגומה, מעריב, 15 ביולי 1990  
אמנון מור, "לא יהיה כדורסל בארץ בלי הפועל חיפה", חדשות, 2 ביולי 1990
8. ↑
9. ↑  יצחק גולדשטיין, אברהמי ביקש לסיים את עבודתו בהפועל, באתר כלבו – חיפה והצפון, 19 בדצמבר 2017
10. ↑  דובי פיק וכפיר חודרה, ‏אברהמי יאמן בקריית אתא, נתי כהן בהפועל חיפה, באתר ONE‏, 21 בדצמבר 2017
11. ↑  כפיר חודרה, ‏נתי כהן התפטר מהפועל חיפה, שקד שוהם חזר, באתר ONE‏, 9 בפברואר 2018
12. ↑  החתמת דוד אלהרר והתפטרותו של שקד שוהם, באתר פייסבוק, ‏25 בפברואר 2018
13. ↑  התפטרותו של מאמן הקבוצה דוד אלהרר, באתר פייסבוק
14. ↑  איתי לוי הוחתם כמאמן הקבוצה. באתר פייסבוק
15. ↑  מכבי קרית גת התפרקה, הפועל חיפה נשארה בליגה הלאומית, באתר וואלה!‏, 16 ביולי 2018
16. ↑  יעקב מאיר, גם בכדורסל, חיפה אדומה, באתר ישראל היום
17. ↑  כפיר חודרה, ‏אלעד חסין חתם כמאמנה החדש של הפועל חיפה, באתר ONE‏, 21 בפברואר 2019
18. ↑  אור שקדי‏, שרון דרוקר חתם לשנתיים בהפועל חיפה: "שמח ונרגש להצטרף", באתר וואלה!‏, 5 ביוני 2022
19. ↑  קלעי כל הזמנים בליגת העל הפועל חיפה
20. ↑  מערכת השיאים של מנהלת ליגת העל

| ליגת העל בכדורסל - עונת 2023/2024 |
| --- |
| 

|  |
| --- |
| בני הרצליה • הפועל אילת • הפועל באר שבע דימונה • הפועל עפולה • הפועל גליל עליון • הפועל חולון הפועל חיפה • הפועל ירושלים • הפועל תל אביב • מכבי תל אביב • עירוני נס ציונה • עירוני קריית אתא • מכבי עירוני רמת גן |

 |